ফ্রিম্যান ডাইসন

ফ্রিম্যান জন ডাইসন, (ইংরেজি: Freeman John Dyson; ১৫ই ডিসেম্বর ১৯২৩, ক্রাওথর্ন, বার্কশার, ইংল্যান্ড - ২৮শে ফেব্রুয়ারি, ২০২০, প্রিন্সটন, নিউ জার্সি, মার্কিন যুক্তরাষ্ট্র) একজন ব্রিটিশ-মার্কিন তাত্ত্বিক পদার্থবিজ্ঞানী ও গণিতবিদ ছিলেন। তিনি কোয়ান্টাম ক্ষেত্র তত্ত্ব, কঠিন অবস্থা পদার্থবিজ্ঞান, জ্যোতির্বিজ্ঞান ও পরমাণুকেন্দ্রীয় প্রকৌশলে অবদানের জন্য বিশেষভাবে পরিচিত। ডাইসন যুক্তরাজ্যের বার্কশায়ারে জন্মগ্রহণ করেন। ডাইসন ইংল্যান্ডের উইনচেস্টার কলেজে ১৯৩৬ থেকে ১৯৪১ সাল পর্যন্ত পড়াশোনা করেন। তিনি ১৯৪১ সালে কেমব্রিজ বিশ্ববিদ্যালয়ে ভর্তি হন এবং ১৯৪৫ সালে গণিতশাস্ত্র বিষয়ে কলাবিদ্যায় স্নাতক উপাধি অর্জন করেন। ১৯৪৬ থেকে ১৯৪৭ সাল পর্যন্ত তিনি কেমব্রিজ বিশ্ববিদ্যালয়ের ট্রিনিটি কলেজের ফেলো ছিলেন। ১৯৪৭ সালে কমনওয়েলথ গবেষক বৃত্তি নিয়ে তিনি যুক্তরাষ্ট্রের কর্নেল বিশ্ববিদ্যালয়ে যান। ১৯৪৯ থেকে ১৯৫১ সাল পর্যন্ত তিনি বার্মিংহাম বিশ্ববিদ্যালয়ের বৃত্তিপ্রাপ্ত গবেষক (রিসার্চ ফেলো) ছিলেন। ১৯৫১ সালে তিনি কর্নেল বিশ্ববিদ্যালয়ের পদার্থবিজ্ঞানের অধ্যাপক হন। ১৯৫২ সালে তিনি যুক্তরাজ্যের বিদ্বৎসমাজ রয়েল সোসাইটির সদস্য নির্বাচিত হন। ১৯৫৩ থেকে ১৯৯৪ সাল পর্যন্ত তিনি প্রিন্সটনের ইনস্টিটিউট অব অ্যাডভান্সড স্টাডি'র পদার্থবিজ্ঞানের অধ্যাপক হিসেবে কর্মরত ছিলেন। ১৯৬২ থেকে ১৯৬৩ সাল পর্যন্ত ফেডারেশন অব আমেরিকান সায়েন্টিস্টসের প্রধানের দায়িত্ব পালন করেন। ১৯৬৪ সালে যুক্তরাষ্ট্রের ন্যাশনাল অ্যাকাডেমি অভ সায়েন্সেসের সদস্য হন। ১৯৬৭ থেকে ১৯৬৮ সাল পর্যন্ত তিনি নিউ ইয়র্কের ইয়েশিভা বিশ্ববিদ্যালয়ে অভ্যাগত অধ্যাপক হিসেবে কর্মরত ছিলেন। ১৯৭৪ থেকে ১৯৭৫ সাল পর্যন্ত তিনি জার্মানির মাক্স প্লাঙ্ক ইনস্টিটিউট অভ ফিজিক্স অ্যান্ড অ্যাস্ট্রোফিজিক্সের অভ্যাগত অধ্যাপক হিসেবে কর্মরত ছিলেন। ১৯৬৫ সালে মার্কিন পদার্থবিজ্ঞান ইনস্টিটিউট (আমেরিকান ইনস্টিটিউট অভ ফিজিক্স) থেকে ড্যানি হাইনেম্যান পুরস্কার লাভ করেন। ১৯৬৬ সালে রয়েল নেদারল্যান্ডস অ্যাকাডেমি থেকে লরেন্টজ মেডেল লাভ করেন। ১৯৬৮ সালের নভেম্বরে যুক্তরাজ্যের রাজকীয় বিদ্বৎসমাজ (রয়্যাল সোসাইটি) থেকে হিউজ পদক লাভ করেন। ১৯৬৯ সালের সেপ্টেম্বর মাসে জার্মান পদার্থবিজ্ঞান সমাজ থেকে ম্যাক্স প্ল্যাঙ্ক মেডেল লাভ করেন। ১৯৭০ সালের মার্চ মাসে জে রবার্ট ওপেনহাইমার স্মৃতি পদক লাভ করেন। ১৯৭৭ সালের মার্চ মাসে ইসরায়েলের হার্ভে পুরস্কার লাভ করেন। ১৯৮১ সালে ইসরায়েলের Wolf Foundation এর Wolf পুরস্কার লাভ করেন। ১৯৮৮ সালের জুনে আম্রিকান ইনস্টিটিউট অব ফিজিক্স থেকে Gemant অ্যাওয়ার্ড লাভ করেন। ১৯৮৮ সালের নভেম্বরে "Infinite in All Directions" বইয়ের জন্য Phi Beta Kappa অ্যাওয়ার্ড লাভ করেন। ১৯৯০ সালের জানুয়ারি মাসে জ্ঞানের বিস্তারের জন্য ব্রিটানিকা পুরস্কার লাভ করেন। ১৯৯০ সালের মার্চ মাসে ইতালির the Accademia Nazionale delle Scienze dei Quaranta থেকে Matteucci মেডেল লাভ করেন। ১৯৯১ সালের জানুয়ারিতে আমেরিকান অ্যাসোসিয়েশন অব ফিজিক্স টিচার্স থেকে Oersted মেডেল লাভ করেন। ১৯৯৪ সালের ফেব্রুয়ারি মাসে ক্যালিফোর্নিয়ার হার্ভে মাড কলেজ থেকে Wright পুরস্কার লাভ করেন। ১৯৯৫ সালে যুক্তরাষ্ট্রের শক্তি মন্ত্রণালয় থেকে এনরিকো ফার্মি পুরস্কার লাভ করেন। ১৯৯৬ সালের মে মাসে রকাফেলার বিশ্ববিদ্যালয় থেকে লিউইস টমাস পুরস্কার লাভ করেন। ১৯৯৬ সালের নভেম্বরে ইতালির আক্কাদেমিয়া নাৎসিওনালে দেই লিনচেই থেকে আন্তনিও ফেলত্রিনেল্লি আন্তর্জাতিক পুরস্কার লাভ করেন। ১৯৯৯ সালে মার্কিন পদার্থবিজ্ঞান সমাজ থেকে জোসেফ পি বার্টন পুরস্কার লাভ করেন। ২০০০ সালে তিনি টেম্পলটন পুরস্কার লাভ করেন। "সংরক্ষণাগারভুক্ত অনুলিপি"। ৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১১।  উইকিউক্তিতে ফ্রিম্যান ডাইসন সম্পর্কিত উক্তির সংকলন রয়েছে। উইকিমিডিয়া কমন্সে ফ্রিম্যান ডাইসন সংক্রান্ত মিডিয়া রয়েছে। Freeman J. Dyson's homepage "The Question of Global Warming", by Freeman Dyson, June 12, 2008 টেমপ্লেট:Templeton Prize Laureates |PLACE OF BIRTH=England |DATE OF DEATH= |PLACE OF DEATH= }}